Komisjoni määrus (EÜ) nr 2180/2001,

9. november 2001,

teatavate kaupade klassifitseerimise kohta koondnomenklatuuri

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2031/2001, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad. Nimetatud eeskirju kohaldatakse ka teiste täielikult või osaliselt koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli veerus 1 kirjeldatud kaubad klassifitseerida vastava veerus 2 näidatud CN-koodi alla veerus 3 esitatud põhjustel.

(4) On asjakohane, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja komisjoni 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4], artikli 12 lõike 6 alusel kohaldada veel kolme kuu jooksul.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli veerus 1 kirjeldatud kaubad klassifitseeritakse koondnomenklatuuris tabeli veerus 2 näidatud CN-koodide alla.

Artikkel 2

Liikmesriikide tolliasutuste antud siduvat tariifiinformatsiooni, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõike 6 sätetele jätkuvalt kohaldada veel kolme kuu jooksul.

Artikkel 3

Käesolev määrus jõustub 20. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. november 2001

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 279, 23.10.2001, lk 1.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

(1) | (2) | (3) |

Toode on polüesterkiuga polsterdatud ruudukujuline tekstiilmatt (65 % polüester ja 35 % puuvill), mõõtmed umbes 70 × 70 cm. Mati juurde kuulub kaks painduvat plastikkeppi, mis on plastvahuga polsterdatud ja kaetud riidega. Mõlemad on umbes 1,5 m pikad ja neid saab kinnitada mati servade külge. Plastikkeppidele kinnitamiseks on kaasas järgmised lisaasjad: tekstiilist ja plastikust peegel,plastikkõristi,tekstiilist lill, mis sisaldab vajutamisel muusikat mängivat elektroonilist seadet.Toode on mõeldud kuni kümne kuu vanustele lastele. Vt illustratsiooni A | 95039037 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, IX jaotise märkuse 1 punktiga t ning CN-koodide 9503, 950390 ja 95039037 sõnastusega. Kavandatud kasutuse ja lisatud mänguasjade tõttu loetakse toodet tekstiilmänguasjaks. |

Toode on plastvahuga polsterdatud tekstiilmatt. Matt koosneb neljast osast, mida saab erineval viisil takjapaeltega ühendada. Kolmel matiosal on aknad, millel on järgmised lisaasjad: plastikpeegel,tekstiilpall, mille sees on kõristi,tekstiiltäht, mis teeb vinguvat häält,veega täidetud plastikkott, mis sisaldab plastikkalu,loomapildid. Sellel osal on ka ümarad tekstiilkujukesed, mis sisaldavad asjaomase looma häält tegevaid elektroonilisi seadmeid.Ühe osa moodustab tekstiilmatt koos geomeetriliste kujunditega. Lisaasjad kinnitatakse takja- või tekstiilpaelaga matiosade külge. Toode on mõeldud kuni kaheksateistkümne kuu vanustele lastele. Vt illustratsiooni B | 95039037 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, XI jaotise märkuse 1 punktiga t ning CN-koodide 9503, 950390 ja 95039037 sõnastusega. Kavandatud kasutuse ja lisatud mänguasjade tõttu loetakse toodet tekstiilmänguasjaks. |

+++++ TIFF +++++

+++++ TIFF +++++

--------------------------------------------------